CELEX: 52020PC0303
Language: et
Date: 2020-07-09
Title: Ettepanek: NÕUKOGU RAKENDUSOTSUS, millega muudetakse rakendusotsust (EL) 2017/2408, millega lubatakse Läti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287

EUROOPA KOMISJON
            Brüssel,9.7.2020
            COM(2020) 303 final
            2020/0138(NLE)
            Ettepanek:
            NÕUKOGU RAKENDUSOTSUS,
            millega muudetakse rakendusotsust (EL) 2017/2408, millega lubatakse Läti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
               
         
         
            
               SELETUSKIRI
            
            
               Vastavalt nõukogu 28. novembri 2006. aasta direktiivi 2006/112/EÜ
                  1
                (mis käsitleb ühist käibemaksusüsteemi) (edaspidi „käibemaksudirektiiv“) artikli 395 lõikele 1 võib nõukogu ühehäälselt komisjoni ettepaneku põhjal anda igale liikmesriigile loa võtta erimeetmeid kõnealuse direktiivi sätetest erandite tegemiseks eesmärgiga lihtsustada käibemaksu kogumist või hoida ära teatavat liiki maksudest kõrvalehoidmist või maksustamise vältimist.
            
            
               Komisjonis 17. aprillil 2020 registreeritud kirjas taotles Läti luba jätkata kuni 31. detsembrini 2024 erandi kohaldamist käibemaksudirektiivi artiklist 287, mis võimaldaks Lätil kohaldada käibemaksuvabastust selliste maksukohustuslaste suhtes, kelle aastakäive ei ületa 40 000 eurot.
            
            
               Käibemaksudirektiivi artikli 395 lõike 2 kohaselt edastas komisjon 19. mai 2020. aasta kirjaga Läti taotluse teistele liikmesriikidele. Komisjon teatas 20. mai 2020. aasta kirjas Lätile, et tal on taotluse hindamiseks kogu vajalik teave.
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Käibemaksudirektiivi XII jaotise 1. peatükiga on liikmesriikidel lubatud kohaldada väikeettevõtjatele erikorda, sealhulgas kohaldada käibemaksuvabastust selliste maksukohustuslaste suhtes, kelle aastakäive ei ületa teatavat summat. Kõnealune maksuvabastus tähendab, et maksukohustuslane ei pea oma tarnete eest käibemaksu võtma ning järelikult ei saa ta käibemaksu sisenditelt maha arvata.
               
               
                  Vastavalt käibemaksudirektiivi artikli 287 lõikele 10 võib Läti kohaldada käibemaksuvabastust maksukohustuslaste suhtes, kelle aastakäive omavääringus ühinemiskuupäeval kehtinud vahetuskursi kohaselt arvutatult ei ületa 17 200 eurot. Nõukogu rakendusotsusega 2010/584/EL
                     2
                   anti Lätile luba rakendada kõrgemat piirmäära ja seeläbi kohaldada käibemaksuvabastust maksukohustuslaste suhtes, kelle aastakäive ei ületa 50 000 eurot. Kõnealuse meetme kohaldamisaega pikendati nõukogu rakendusotsusega 2014/796/EL
                     3
                   kuni 31. detsembrini 2017. Nõukogu rakendusotsusega (EL) 2017/2408
                     4
                   lubati Lätil pikendada meetme kohaldamisaega kuni 31. detsembrini 2020 ning samal ajal vähendada maksuvabastuse künnist 50 000 eurolt 40 000 eurole. 
               
               
                  Läti ametiasutuste sõnul hõlbustab meede käibemaksu kogumist, võimaldades Lätil lihtsustada haldusmenetlusi väikeettevõtjate jaoks ja seega vähendada nende halduskoormust. Lisaks vähendab meede ka maksuhaldurite töökoormust.
               
               
                  Lisaks selgitavad Läti ametiasutused, et viimastel aastatel on registreeritud käibemaksukohustuslaste arv vähenenud, mis on osaliselt tingitud käibemaksukohustuslaste kiiremast kustutamisest käibemaksukohustuslaste registrist käibemaksupettuste vastu võitlemiseks võetud meetmete tulemusena, samal ajal kui käibemaksutulud on jätkuvalt suurenenud ja Läti maksuameti kulud ühe euro kogumisel vähenenud. Need tulemused koos asjaoluga, et Läti naaberriikidel on sarnased künnised väikeettevõtjate erikorra kohaldamiseks (Eestis on künniseks kehtestatud 40 000 eurot, Leedus 45 000 eurot), annavad põhjuse säilitada künnis praegusel tasemel. Läti ametiasutuste hinnangul ei ole künnise täiendaval alandamisel olulist positiivset mõju eelarvele ning see ei suurenda käibemaksukohustuslasena registreeritud isikute arvu, sest nagu näitavad tegelikud andmed 2018. aasta kohta, oli mõju eelarvele ja ettevõtete arvule prognoositust väiksem. Seevastu künnise suurendamisel, näiteks 50 000 euroni, oleks eelarvele negatiivne mõju.
               
               
                  Meede on vabatahtlik. Seetõttu on väikeettevõtjatel, kelle käive ei ületa künnist, endiselt võimalus kasutada oma õigust kohaldada tavapärast käibemaksukorda.
               
               
                  Üldiselt on erandid ajaliselt piiratud, et oleks võimalik hinnata erandi asjakohasust ja tõhusust. Lisaks vaadati hiljuti läbi käibemaksudirektiivi artiklite 281–294 sätteid väikeettevõtjate suhtes kohaldatava erikorra kohta. Uues direktiivis väikeettevõtjate suhtes kohaldatavate lihtsamate käibemaksueeskirjade kohta
                     5
                   nõutakse, et liikmesriigid võtaksid vastu ja avaldaksid hiljemalt 31. detsembriks 2024 õigus- ja haldusnormid, mis on vajalikud uute eeskirjade järgimiseks. Liikmesriigid peavad neid siseriiklikke õigusnorme kohaldama alates 1. jaanuarist 2025.
               
               
                  Tulenevalt eelnevast on asjakohane anda Lätile luba jätkata erimeetme kohaldamist kuni 31. detsembrini 2024. 
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Erimeede on kooskõlas käibemaksu tegevuskavast tuleneva uue direktiivi
                     6
                   (millega muudetakse käibemaksudirektiivi artikleid 281–294 väikeettevõtjate suhtes kohaldatava erikorra kohta) põhimõtetega ning selle eesmärk on luua nende ettevõtjate jaoks ajakohane lihtsustatud kord. Eelkõige püütakse sellega vähendada käibemaksunõuete täitmisega seotud kulusid ja konkurentsimoonutusi nii riigis kui ka ELi tasandil, vähendada künniseefekti negatiivset mõju ning lihtsustada ettevõtjatel eeskirjade järgimist ja maksuhalduritel järelevalve tegemist.
               
               
                  Lisaks on 40 000 euro suurune künnis kooskõlas uue direktiiviga, kuna see võimaldab liikmesriikidel kehtestada käibemaksuvabastuse jaoks nõutava aastakäibe künnise, mis ei ületa 85 000 eurot (või sellega samaväärset summat riigi valuutas).
               
               
                  Samasuguseid erandeid, mis vabastavad käibemaksumaksukohustuslased, kelle aastakäive jääb allapoole teatavat künnist, nagu on sätestatud käibemaksudirektiivi artiklites 285 ja 287, on tehtud ka teistele liikmesriikidele. Maltale
                     7
                   on antud 20 000 euro suurune künnis; Madalmaadele
                     8
                   25 000 euro suurune künnis; Itaaliale
                     9
                   30 000 euro suurune künnis; Luksemburgile
                     10
                   35 000 euro suurune künnis; Poolale
                     11
                   ja Eestile
                     12
                   40 000 euro suurune künnis; Horvaatiale
                     13
                   ja Leedule
                     14
                   45 000 euro suurune künnis; Ungarile
                     15
                   48 000 euro suurune künnis; Sloveeniale
                     16
                   50 000 euro suurune künnis; ning Rumeeniale
                     17
                   88 500 euro suurune künnis.
               
               
                  Nagu juba mainitud, peaks käibemaksudirektiivi kohaldamisega seotud erandite kehtivus olema alati ajaliselt piiratud, et oleks võimalik hinnata nende mõju. Läti taotletud erimeetme kehtivusaja pikendamine kuni 31. detsembrini 2024 on kooskõlas väikeste ja keskmise suurusega ettevõtjate jaoks lihtsamaid käibemaksueeskirju käsitleva uue direktiivi nõuetega. Kõnealuses direktiivis on sätestatud, et liikmesriigid peavad kohaldama 1. jaanuaril 2025 siseriiklikke õigusnorme, mille nad peavad selle direktiivi järgimiseks vastu võtma.
               
               
                  Kavandatud meede on seega kooskõlas käibemaksudirektiivi sätetega.
               
            
         
         
            
               •Kooskõla muude liidu tegevuspõhimõtetega
            
            
               
                  Komisjon on oma iga-aastastes tööprogrammides pidevalt rõhutanud vajadust väikeettevõtjate jaoks kehtivate lihtsamate eeskirjade järele. Sellega seoses viidatakse komisjoni 2020. aasta tööprogrammis
                     18
                   sihtotstarbelisele VKEde strateegiale, mis lihtsustab väikeste ja keskmise suurusega ettevõtjate tegevust, kasvamist ja laienemist. Erandmeede on nende eesmärkidega kooskõlas eelarve-eeskirjade osas. Meede on kooskõlas komisjoni 2017. aasta tööprogrammiga,
                     19
                   milles märgiti, et väikeettevõtjate käibemaksukohustuse täitmisega seotud halduskoormus on suur ning tehnilised uuendused tekitavad tõhusa maksukogumise jaoks uusi väljakutseid, ja rõhutati vajadust lihtsustada väiksemate ettevõtjate jaoks käibemaksukorda.
               
               
                  Samuti on meede kooskõlas 2015. aasta ühtse turu strateegiaga,
                     20
                   milles komisjon seadis eesmärgiks aidata väikestel ja keskmise suurusega ettevõtjatel kasvada, muu hulgas vähendades halduskoormust, mis takistab neil ühtse turu võimaluste täielikku ärakasutamist. See on ka kooskõlas lähenemisviisiga, mida komisjon järgis 2013. aasta teatises „Tegevuskava „Ettevõtlus 2020“: Ettevõtlikkuse taaselavdamine Euroopas“,
                     21
                   milles rõhutati vajadust lihtsustada maksualaseid õigusakte väikeettevõtjate jaoks.
               
               
                  Lisaks on meede kooskõlas ELi poliitikaga, mis käsitleb väikesi ja keskmise suurusega ettevõtjaid, nagu on märgitud 2016. aasta teatises idufirmade kohta
                     22
                   ja 2008. aasta teatises „„Kõigepealt mõtle väikestele“ – Euroopa väikeettevõtlusalgatus „Small Business Act““,
                     23
                   milles kutsutakse liikmesriike üles võtma õigusaktide väljatöötamisel arvesse VKEde eripära ja lihtsustama olemasolevat regulatiivset keskkonda.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Käibemaksudirektiivi artikkel 395.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Võttes arvesse käibemaksudirektiivi sätet, millel ettepanek põhineb, kuulub ettepanek Euroopa Liidu ainupädevusse. Seepärast subsidiaarsuse põhimõtet ei kohaldata.
               
            
            
               •Proportsionaalsus
            
            
               
                  Otsus käsitleb liikmesriigile tema enda taotlusel antud luba ja sellega ei määrata mingeid kohustusi.
               
               
                  Erandi piiratud ulatust arvestades on erimeede kooskõlas taotletava eesmärgiga, st lihtsustada maksukogumist väikeste maksukohustuslaste ja maksuhalduri jaoks.
               
            
            
               •Vahendi valik
            
            
               
                  Kavandatav vahend: nõukogu rakendusotsus.
               
               
                  Käibemaksudirektiivi artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on kõige sobivam õigusakt, sest selle saab adresseerida konkreetsele liikmesriigile.
               
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Konsulteerimine sidusrühmadega
            
            
               
                  Sidusrühmadega ei konsulteeritud. Käesolev ettepanek põhineb Läti esitatud taotlusel ja käsitleb ainult kõnealust konkreetset liikmesriiki.
               
            
            
               •Eksperdiarvamuste kogumine ja kasutamine
            
            
               
                  Välisekspertide arvamusi ei olnud vaja kasutada.
               
            
         
         
            
               •Mõjuhinnang
            
            
               
                  Nõukogu rakendusotsuse ettepaneku kohaselt lubatakse Lätil jätkata maksuvabastuse kohaldamist selliste maksukohustuslaste suhtes, kelle aastakäive ei ületa 40 000 eurot. Isikud, kelle maksustatav käive ei ületa piirmäära, ei pea end registreerima käibemaksukohustuslasena ning seega väheneb meetme tulemusena nende halduskoormus, kuna nad ei pea pidama käibemaksuarvestust ega esitama käibedeklaratsiooni. Sellest tulenevalt võib meetmel olla positiivne mõju maksuhaldurile, kuna see vähendab tema halduskoormust.
               
               
                  Läti ametiasutuste sõnul peaks käibemaksukohustuslasena registreerimise künnise alandamine 50 000 eurolt 40 000 eurole tooma riigieelarvesse täiendavalt 5,9 miljonit eurot käibemaksutulu ja looma aastas veel 3 426 uut käibemaksukohustuslast. Tegeliku maksumõju kindlakstegemiseks võeti arvesse käibemaksukohustuslasena registreeritud isikuid, kelle tehingute koguväärtus 2018. aasta käibedeklaratsioonis oli 40 000–50 000 eurot ja kes ei olnud 2017. aastal käibemaksukohustuslasena registreeritud. Eelarvemõjuks peetakse käibemaksukohustuslasena registreeritud isikute deklareeritud käibemaksu kogusummat, mis 2018. aastal oli 2,8 miljonit eurot. Seda liiki registreeritud käibemaksukohustuslaste arv on 2 636, mida võib pidada selle meetmega tekitatud käibemaksukohustuslaste arvu suurenemiseks. 2019. aasta käibedeklaratsioonide andmed näitavad, et käibemaksukohustuslasena registreeritud isikud, kelle käibedeklaratsioonides deklareeritud tehingute koguväärtus on 40 000–50 000 eurot, teenisid riigieelarvesse 10,7 miljonit eurot tulu võrreldes 2018. aastal teenitud 5,8 miljoni euroga. Seetõttu järeldavad Läti ametiasutused, et kõnealuse meetme mõju riigieelarvele on positiivne, kuigi veidi väiksem kui varem prognoositud.
               
               
                  Läti ametiasutuste hinnangul ei ole künnise täiendaval alandamisel olulist positiivset mõju eelarvele ning see ei suurenda käibemaksukohustuslasena registreeritud isikute arvu, sest nagu näitavad tegelikud andmed 2018. aasta kohta, oli mõju eelarvele ja ettevõtete arvule prognoositust väiksem. Seevastu künnise suurendamisel, näiteks 50 000 euroni, oleks eelarvele negatiivne mõju.
               
               
                  Erandmeede on maksukohustuslaste jaoks vabatahtlik. Maksukohustuslastel on võimalus valida tavapäraste käibemaksureeglite kohaldamine kooskõlas direktiivi 2006/112/EÜ artikliga 290.
               
            
            
               •Põhiõigused
            
            
               
                  Ettepanek ei mõjuta põhiõiguste kaitset.
               
            
            
               4.MÕJU EELARVELE
            
            
               
                  Ettepanekul puudub negatiivne mõju ELi eelarvele, sest Läti arvutab välja nõukogu määruse (EMÜ, Euratom) 1553/89 artikli 6 kohase hüvitise.
               
            
            
               2020/0138 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega muudetakse rakendusotsust (EL) 2017/2408, millega lubatakse Läti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  24
                eriti selle artikli 395 lõike 1 esimest lõiku,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Vastavalt direktiivi 2006/112/EÜ artikli 287 punktile 10 võib Läti kohaldada käibemaksuvabastust selliste maksukohustuslaste suhtes, kelle aastakäive riigi valuutas ühinemiskuupäeval kehtinud vahetuskursi kohaselt arvutatult ei ületa 17 200 eurot. 
            
            
               (2)Nõukogu rakendusotsusega 2010/584/EL
                  25
                lubati Lätil kehtestada kuni 31. detsembrini 2013 erimeede, millega tehakse erand direktiivi 2006/112/EÜ artiklist 287 (edaspidi „erandmeede“), et kohaldada käibemaksuvabastust selliste maksukohustuslaste suhtes, kelle aastakäive ei ületa 50 000 eurot. Erandmeetme kohaldamisaega pikendati nõukogu rakendusotsusega 2014/796/EL
                  26
                kuni 31. detsembrini 2017. 
            
         
         
            
               (3)Nõukogu rakendusotsusega (EL) 2017/2408
                  27
                lubati Lätil pikendada erandmeetme kohaldamisaega kuni 31. detsembrini 2020 ning samal ajal vähendada maksuvabastuse künnist 50 000 eurolt 40 000 eurole.
            
            
               (4)Komisjonis 17. aprillil 2020 registreeritud kirjas taotles Läti luba jätkata erandmeetme kohaldamist kuni 31. detsembrini 2024, mis on kuupäev, mil liikmesriigid peavad üle võtma nõukogu direktiivi (EL) 2020/285,
                  28
                milles sätestatakse lihtsamad käibemaksueeskirjad väikeettevõtjatele. Kõnealuses direktiivis on sätestatud ka maksimaalne künnis, mis võimaldab liikmesriikidel kohaldada maksuvabastust maksukohustuslaste suhtes, kelle aastakäive ei ületa 85 000 eurot või sellega võrdväärset summat riigi valuutas.
            
            
               (5)Direktiivi 2006/112/EÜ artikli 395 lõike 2 teise lõigu kohaselt teatas komisjon 19. mai 2020. aasta kirjaga teistele liikmesriikidele Läti esitatud taotlusest. Komisjon teatas 20. mai 2020. aasta kirjaga Lätile, et tal on taotluse hindamiseks kogu vajalik teave.
            
            
               (6)Erandmeede on kooskõlas direktiiviga (EL) 2020/285, mille eesmärk on vähendada väikeettevõtjate käibemaksunõuete täitmisega seotud kulusid ja konkurentsimoonutusi nii liikmesriikide kui ka liidu tasandil ning maksuvabastuselt maksustamisele ülemineku negatiivset mõju (nn künniseefekt). Samuti püütakse sellega lihtsustada väikeettevõtjatel nõuete järgimist ja maksuhalduritel järelevalve tegemist. Taotletav 40 000 euro suurune künnis on kooskõlas direktiivi 2006/112/EÜ (muudetud direktiiviga (EL) 2020/285) artikliga 284.
            
            
               (7)Erandmeede on maksukohustuslaste jaoks vabatahtlik. Maksukohustuslastel on endiselt võimalus valida tavapäraste käibemaksureeglite kohaldamine kooskõlas direktiivi 2006/112/EÜ artikliga 290.
            
            
               (8)Läti esitatud teabe kohaselt avaldab erandmeede üksnes väheolulist mõju lõplikus tarbimisetapis kogutava Läti maksutulu summale.
            
            
               (9)Erandmeede ei mõju ebasoodsalt käibemaksust saadavatele ELi omavahenditele, sest Läti arvutab välja nõukogu määruse (EMÜ, Euratom) nr 1553/89
                  29
                artikli 6 kohase hüvitise.
            
            
               (10)Võttes arvesse erandmeetme võimalikku positiivset mõju väikeettevõtjate ja maksuhaldurite halduskoormuse ja nõuete täitmisega seotud kulude vähendamisele ning asjaolu, et see ei avalda olulist mõju kogu käibemaksutulule, tuleks Lätil lubada jätkata erandmeetme kohaldamist.
            
            
               (11)Erandmeetme kohaldamise loa pikendamine peaks olema ajaliselt piiratud. Tähtaeg peaks olema piisav, et võimaldada hinnata künnise tõhusust ja asjakohasust. Lisaks peavad liikmesriigid direktiivi (EL) 2020/285 kohaselt võtma vastu ja avaldama 31. detsembriks 2024 kõnealuse direktiivi artikli 1 järgimiseks vajalikud õigus- ja haldusnormid ning kohaldama neid alates 1. jaanuarist 2025. Tulenevalt eelnevast on asjakohane anda Lätile luba jätkata erandmeetme kohaldamist kuni 31. detsembrini 2024.
            
            
               (12)Seepärast tuleks rakendusotsust (EL) 2017/2408 vastavalt muuta,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Rakendusotsuse (EL) 2017/2408 artikli 2 teine lõik asendatakse järgmisega:
            
            
               „Käesolevat otsust kohaldatakse kuni 31. detsembrini 2024.“
            
            
               Artikkel 2
            
            
               Käesolev otsus on adresseeritud Läti Vabariigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT 347, 11.12.2006, lk 1.
               
               
                  
                     (2)
                  
                        Nõukogu 27. septembri 2010. aasta rakendusotsus 2010/584/EL, mille kohaselt lubatakse Läti Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 256, 30.9.2010, lk 29).
               
               
                  
                     (3)
                  
                        Nõukogu 7. novembri 2014. aasta rakendusotsus 2014/796/EL, mille kohaselt lubatakse Läti Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 330, 15.11.2014, lk 46–47). 
               
               
                  
                     (4)
                  
                        Nõukogu 18. detsembri 2017. aasta rakendusotsus (EL) 2017/2408, millega lubatakse Läti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 342, 21.12.2017, lk 8–9).
               
               
                  
                     (5)
                  
                        Nõukogu 18. veebruari 2020. aasta direktiiv (EL) 2020/285, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas ning määrust (EL) nr 904/2010 halduskoostöö ja teabevahetuse osas, mille eesmärk on teostada järelevalvet väikeettevõtete erikorra nõuetekohase kohaldamise üle (ELT L 62, 2.3.2020, lk 13).
               
               
                  
                     (6)
                  
                        Komisjoni teatis Euroopa Parlamendile, nõukogule ning Euroopa Majandus- ja Sotsiaalkomiteele käibemaksu tegevuskava kohta „Ühtse ELi käibemaksuala suunas – On aeg otsustada“ (COM(2016) 148 final).
               
               
                  
                     (7)
                  
                        Nõukogu 20. veebruari 2018. aasta rakendusotsus (EL) 2018/279, millega lubatakse Maltal kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 54, 24.2.2018, lk 14).
               
               
                  
                     (8)
                  
                        Nõukogu 4. detsembri 2018. aasta rakendusotsus (EL) 2018/1904, mille kohaselt lubatakse Madalmaadel kehtestada erimeede, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 310, 6.12.2018, lk 25).
               
               
                  
                     (9)
                  
                        Nõukogu 8. novembri 2016. aasta rakendusotsus (EL) 2016/1988, millega muudetakse rakendusotsust 2013/678/EL, millega Itaalia Vabariigil lubatakse jätkuvalt kohaldada erimeedet, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 306, 15.11.2016, lk 11–12).
               
               
                  
                     (10)
                  
                        Nõukogu 19. detsembri 2019. aasta rakendusotsus (EL) 2019/2210, millega muudetakse rakendusotsust 2013/677/EL, mille kohaselt lubatakse Luksemburgil kehtestada erimeede, millega tehakse erand ühist käibemaksusüsteemi käsitleva direktiivi 2006/112/EÜ artiklist 285 (ELT L 332, 23.12.2019, lk 155).
               
               
                  
                     (11)
                  
                        Nõukogu 4. detsembri 2018. aasta rakendusotsus (EL) 2018/1919, millega muudetakse otsust 2009/790/EÜ, mille kohaselt lubatakse Poola Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 311, 7.12.2018, lk 32).
               
               
                  
                     (12)
                  
                        Nõukogu 21. märtsi 2017. aasta rakendusotsus (EL) 2017/563, millega lubatakse Eesti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 80, 25.3.2017, lk 33).
               
               
                  
                     (13)
                  
                        Nõukogu 25. septembri 2017. aasta rakendusotsus (EL) 2017/1768, millega lubatakse Horvaatia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 250, 28.9.2017, lk 71).
               
               
                  
                     (14)
                  
                        Nõukogu 10. oktoobri 2017. aasta rakendusotsus (EL) 2017/1853, millega muudetakse rakendusotsust 2011/335/EL, mille kohaselt lubatakse Leedu Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 265, 14.10.2017, lk 15).
               
               
                  
                     (15)
                  
                        Nõukogu 2. oktoobri 2018. aasta rakendusotsus (EL) 2018/1490, millega lubatakse Ungaril kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 252, 8.10.2018, lk 38).
               
               
                  
                     (16)
                  
                        Nõukogu 6. novembri 2018. aasta rakendusotsus (EL) 2018/1700, millega muudetakse rakendusotsust 2013/54/EL, mille kohaselt lubatakse Sloveenia Vabariigil kehtestada erimeede, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 285, 13.11.2018, lk 78).
               
               
                  
                     (17)
                  
                        Nõukogu 10. oktoobri 2017. aasta rakendusotsus (EL) 2017/1855, mille kohaselt lubatakse Rumeenial kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 265, 14.10.2017, lk 19).
               
               
                  
                     (18)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Komisjoni 2020. aasta tööprogramm – Liit, mis seab kõrgemad sihid“ (COM(2020) 37 final).
               
               
                  
                     (19)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Komisjoni 2017. aasta tööprogramm“ (COM(2016) 710 final).
               
               
                  
                     (20)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Ühtse turu täiustamine: rohkem võimalusi inimestele ja ettevõtetele“ (COM(2015) 550 final).
               
               
                  
                     (21)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Tegevuskava „Ettevõtlus 2020“: Ettevõtlikkuse taaselavdamine Euroopas“ (COM(2012) 795 final)
               
               
                  
                     (22)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Euroopa uued liidrid: idu- ja kasvufirmade algatus“ (COM(2016) 733 final).
               
               
                  
                     (23)
                  
                        Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „„Kõigepealt mõtle väikestele” – Euroopa väikeettevõtlusalgatus „Small Business Act““ (KOM(2008) 394 (lõplik)).
               
               
                  
                     (24)
                  
                        ELT L 347, 11.12.2006, lk 1.
               
               
                  
                     (25)
                  
                        Nõukogu 27. septembri 2010. aasta rakendusotsus 2010/584/EL, mille kohaselt lubatakse Läti Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 256, 30.9.2010, lk 29).
               
               
                  
                     (26)
                  
                        Nõukogu 7. novembri 2014. aasta rakendusotsus 2014/796/EL, mille kohaselt lubatakse Läti Vabariigil kohaldada meedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 330, 15.11.2014, lk 46). 
               
               
                  
                     (27)
                  
                        Nõukogu 18. detsembri 2017. aasta rakendusotsus (EL) 2017/2408, millega lubatakse Läti Vabariigil kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 287 (ELT L 342, 21.12.2017, lk 8).
               
               
                  
                     (28)
                  
                        Nõukogu 18. veebruari 2020. aasta direktiiv (EL) 2020/285, millega muudetakse direktiivi 2006/112/EÜ (mis käsitleb ühist käibemaksusüsteemi) väikeettevõtete erikorra osas ning määrust (EL) nr 904/2010 halduskoostöö ja teabevahetuse osas, mille eesmärk on teostada järelevalvet väikeettevõtete erikorra nõuetekohase kohaldamise üle (ELT L 62, 2.3.2020, lk 13).
               
               
                  
                     (29)
                  
                        Nõukogu 29. mai 1989. aasta määrus (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta (EÜT L 155, 7.6.1989, lk 9).